Ehdotus neuvoston päätökseksi rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti tasolasi-, lasiprofiili- ja lasitiilituotteiden osalta /* KOM/99/0314 lopull. */





Ehdotus NEUVOSTON PÄÄTÖKSEKSI rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti tasolasi-, lasiprofiili- ja lasitiilituotteiden osalta (komission esittämä) PERUSTELUT Tiivistelmä 1. Rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetulla neuvoston direktiivillä 89/106/ETY pyritään poistamaan sellaiset tavaroiden vapaan liikkuvuuden esteet, jotka aiheutuvat kansallisten tuotestandardien, teknisten hyväksyntöjen tai muiden teknisten eritelmien eroavaisuuksista tai eroista säännöksissä, jotka liittyvät yleisen edun kannalta tärkeisiin turvallisuusvaatimuksiin ja muihin vaatimuksiin, joita säännellään kansallisin laein, säännöksin ja hallinnollisin määräyksin. 2. Tätä tarkoitusta varten direktiivissä säädetään muun muassa, että komission on laadittava toimeksiantoja, joiden pohjalta Euroopan standardointikomitea (CEN) ja Euroopan sähkötekniikan standardointikomitea (CENELEC) voivat vahvistaa yhdenmukaistettuja standardeja. Mikäli tietty tuote on tällaisen yhdenmukaistetun standardin mukainen, tuotteen voidaan olettaa soveltuvan sille ilmoitettuun käyttötarkoitukseen. 3. Vakuutus siitä, että tuote vastaa yhdenmukaistettua standardia (tai muuta yhdenmukaistettua eritelmää) voidaan antaa useaa vaihtoehtoista menettelyä noudattaen. Direktiivin 13 artiklan 4 kohdan mukaan komissio määrittelee tietyn tuotteen tai tuoteryhmän vaatimustenmukaisuusvakuutuksen antamisessa noudatettavan menettelyn kuultuaan direktiivin 19 artiklan 1 kohdassa tarkoitettua pysyvää komiteaa. Vaatimusten-mukaisuusvakuutuksen antamisessa noudatettava menettely määritellään yksityis-kohtaisesti EY:n perustamissopimuksen 249 artiklan mukaisesti tehtävällä päätöksellä noudattaen direktiivin 89/106/ETY 20 artiklaa. 4. Laatiessaan päätösehdotuksia komissio ottaa huomioon direktiivin 13 artiklan 4 kohdassa tarkoitetut tekniset seikat, samassa artiklassa mainitun periaatteen, jonka mukaan kussakin tapauksessa valitaan turvallisuusseikat huomioon ottaen vähiten työläs menettely sekä yleisen suhteellisuusperiaatteen. 5. Koska kyseisen direktiivin monimutkaisuus hidastaa täytäntöönpanoa ja vaatimusten-mukaisuusmenettelyt saattavat aiheuttaa valmistajille kohtuuttomia rasitteita, direktiivi valittiin mukaan ensimmäiseen sisämarkkinoiden lainsäädännön yksinkertaistamista koskevaan SLIM-ohjelmaan, jonka perusteella direktiivin täytäntöönpanoa on nopeutettava ja direktiiviä itseään parannettava ja yksinkertaistettava. Samasta syystä komissio - noudattaen kuitenkin tiukasti edellä mainittuja vaatimuksia - kiinnittää erityistä huomiota vaatimustenmukaisuusvakuutuksen edellyttämien menettelyjen toiminnallisiin näkökohtiin. Kyseisten menettelyjen kustannukset saattavat tietyissä tapauksissa johtaa huomattaviin eroihin kilpailuolosuhteissa markkinoilla yleensä pk-yrityksille haitallisella tavalla. 6. Edellä mainitut seikat huomioon ottaen komissio toimitti 2 päivänä joulukuuta 1997 rakennusalan pysyvälle komitealle luonnoksen päätökseksi kuuden lasituoteryhmän vaatimustenmukaisuuden arvioinnista. Äänestyksessä olivat läsnä kaikki jäsenvaltiot, ja komission luonnosta vastaan annettiin 53 ääntä ja puolesta 34 ääntä. Kyseisen kokouksen pöytäkirjasta käy ilmi, että jotkut edustajat äänestivät luonnosta vastaan, koska tuoteryhmälle 5/6 (tarkemmin sanottuna eristyslasilevyille) olisi pitänyt määritellä7. tiukempi vaatimustenmukaisuusmenettely. Koska komission esittämät toimenpiteet eivät olleet komitean lausunnon mukaisia, komissio tekee neuvostolle direktiivin 89/106/ETY 20 artiklan 2 kohdan mukaisen ehdotuksen. I. Johdanto Rakennustuotedirektiivin yhteydessä yhdenmukaistetut standardit ovat sisämarkkinoiden toiminnan kannalta tärkeämmässä asemassa kuin muiden uuden lähestymistavan mukaisten direktiivien kohdalla. Nykymuotoisen rakennustuotedirektiivin tapauksessa yhdenmukaistetut tekniset eritelmät (standardit tai eurooppalaiset tekniset hyväksynnät) ovat käytännössä pakollisia, koska vaihtoehtoista mahdollisuutta CE-merkin saamiseen olennaisten vaatimusten suoran täyttymisen kautta ei ole olemassa siitä yksinkertaisesta syystä, että direktiivissä ei ole määritelty olennaisia vaatimuksia rakennustuotteille. Tässä tapauksessa uuden lähestymistavan mukaisten direktiivien markkinatoiminnan toinen tärkeä osatekijä, vaatimustenmukaisuusvakuutus, liittyy poikkeuksetta saatavilla oleviin teknisiin eritelmiin eikä olennaisiin vaatimuksiin sinänsä. Tästä syystä sekä tuotteiden ja tuoteperheiden suuren valikoiman vuoksi direktiivissä ei säädetä erityisestä menettelystä vaatimustenmukaisuusvakuutuksen antamista varten. Sen sijaan siinä annetaan komissiolle valtuudet päättää direktiivin 19 artiklassa tarkoitetun pysyvän komitean kuulemisen jälkeen tiettyyn tuotteeseen tai tuoteperheeseen sovellettavasta menettelystä. Menettelyn määrittelemisessä otetaan huomioon direktiivin 13 artiklan sisältämät vaatimukset. Samaisen 13 artiklan mukaisesti valitaan kussakin tapauksessa turvallisuusseikat huomioon ottaen vähiten työläs menettely. Lisäksi komissio ottaa mahdollisuuksien mukaan huomioon SLIM-ohjelman sisältämät yksinkertaistamista ja tehostamista koskevat periaatteet sekä yleisen suhteellisuusperiaatteen. Eristyslasilevyjen tuoteryhmän osalta näyttäisi siltä, että edellä mainittu pysyvä komitea ei ole näistä seikoista samaa mieltä komission kanssa, joten ehdotetut toimenpiteet eivät ole pysyvän komitean 2 päivänä joulukuuta 1997 antaman lausunnon mukaiset. II. Komission pysyvälle komitealle toimittamaan tasolasi-, lasiprofiili- ja lasitiilituotteiden vaatimustenmukaisuuden osoittamista koskevaan luonnokseen liittyvät menettelylliset näkökohdat a. Direktiivissä 89/106/ETY säädetyn järjestelmän mukainen päätös Direktiivissä 89/106/ETY säädetään muun muassa, että komission on laadittava toimeksiantoja, joiden pohjalta CEN/CENELEC voivat vahvistaa yhdenmukaistettuja standardeja. Lisäksi komission on laadittava luonnos päätökseksi, jossa määritellään, millä tavoin tietty rakennustuote on testattava, jotta voidaan antaa vakuutus siitä, että se vastaa yhdenmukaistetun normin vaatimuksia. Valittavana on kaksi tapaa osoittaa vaatimustenmukaisuus: joko valmistaja valvoo vaatimustenmukaisuutta tehtaan sisäisen laadunvalvonnan avulla [1] tai arviointiin ja valvontaan osallistuu lisäksi hyväksytty tarkastuslaitos (13 artiklan 3 kohta). Kussakin tapauksessa valitaan vähiten työläs menettely ottaen huomioon turvallisuusseikat (13 artiklan 4 kohdan viimeistä edellinen kappale). Päätöksenteon tukena käytetään 13 artiklan 4 kohdassa olevia perusteita. [1] Direktiivin 89/106/ETY liitteessä III olevassa 1 kohdassa määritellään tehtaan sisäinen laadunvalvonta valmistajan suorittamaksi jatkuvaksi laadunvalvonnaksi. Kaikki valmistajan asettamat arvot, vaatimukset ja määräykset dokumentoidaan järjestelmällisesti toimintaohjeita ja menettelytapoja koskevaksi kirjalliseksi selvitykseksi. Tällä laadunvalvontajärjestelmää koskevalla dokumentoinnilla varmistetaan yhtenäinen perusta laadun varmistamiselle, ja se antaa mahdollisuuden tarkastaa, ovatko tuotteelta vaaditut ominaisuudet toteutuneet ja onko laadunvalvontajärjestelmä tehokas. Vaatimustenmukaisuusvakuutuksen antamisessa noudatettava menettely määritellään EY:n perustamissopimuksen 249 artiklan mukaisesti tehtävällä päätöksellä noudattaen direktiivin 89/106/ETY 20 artiklaa. Tämän mukaisesti komissio toimittaa luonnokset pysyvälle komitealle, jonka on annettava lausunto EY:n perustamissopimuksen 205 artiklan 2 kohdassa määrätyllä enemmistöllä. Komitea on menettelystä komissiolle siirrettyä täytäntöönpanovaltaa käytettäessä 13 päivänä heinäkuuta 1987 tehdyssä neuvoston päätöksessä [2] määritellyn menettely III:n mukainen sääntelykomitea. [2] EYVL L 197, 18.7.1987, s. 33. b. Pysyvän komitean lausunto komission luonnoksesta Komissio esitteli kyseisen päätösluonnoksen pysyvälle komitealle 2 päivänä joulukuuta 1997. Äänestyksessä olivat läsnä kaikki jäsenvaltiot, ja komission luonnosta vastaan annettiin 53 ääntä ja puolesta 34 ääntä [3]. Kyseisen kokouksen pöytäkirjasta käy ilmi, että jotkut edustajat äänestivät luonnosta vastaan, koska tuoteryhmälle 5/6 (tarkemmin sanottuna eristyslasilevyille) olisi pitänyt määritellä tiukempi vaatimustenmukaisuusmenettely. [3] Belgia, Saksa, Espanja, Ranska, Italia, Luxemburg, Portugali ja Suomi äänestivät komission luonnosta vastaan. Tanska, Kreikka, Irlanti, Alankomaat, Itävalta, Ruotsi ja Yhdistynyt kuningaskunta äänestivät komission luonnoksen puolesta. Koska komission esittämät toimenpiteet eivät ole komitean lausunnon mukaisia, komissio tekee neuvostolle direktiivin 89/106/ETY 20 artiklan 2 kohdan mukaisen ehdotuksen. III. Komission neuvostolle antamaan tasolasi-, lasiprofiili- ja lasitiilituotteiden vaatimustenmukaisuuden osoittamista koskevaan ehdotukseen liittyvät sisällölliset näkökohdat a. Ehdotetut vaatimustenmukaisuuden osoittamismenettelyt Direktiivin liitteissä I ja II käsitellään yleisesti vaatimustenmukaisuuden osoittamis-menettelyjä. Lopullinen vaihtoehto määrätään liitteessä III, jossa määritellään kuhunkin loppukäyttöön tarkoitetulle tuotteelle siihen sovellettava vaatimustenmukaisuuden osoittamismenettely. 1. Vähiten työläs menettely [4] [4] Tämä menettely vastaa direktiivin 89/106/ETY liitteessä III olevan 2 kohdan ii alakohdan vaihto-ehtoa 3, ja siihen on viitattu ehdotuksessa numerolla 4. Vähiten työläs menettely on valittu kolmelle loppukäyttötarkoitukselle: 1. Komission päätöksen 96/603/EY [5] mukaisen A-luokan materiaalit tai komission päätöksen 94/611/EY-{}- [6] D-, E- tai F-luokan materiaalit (tuoteryhmä 2/6). Ehdotus noudattaa edellä mainituissa päätöksissä käytettyjä luokituksia; tai [5] Neuvoston direktiivin 89/106/ETY 20 artiklan soveltamisesta rakennusmateriaalien osalta tehdyn komission päätöksen 94/611/EY mukaiseen luokkaan A "ei vaikuta tuleen" kuuluvien tuotteiden luettelon vahvistamisesta tehty komission päätös 96/603/EY, EYVL L 267, 19.10.1996, s. 23. [6] Direktiivin 89/106/ETY 20 artiklan soveltamisesta rakennusmateriaalien osalta 9 päivänä syys-kuuta 1994 tehty komission päätös 94/611/EY, EYVL L 241, 16.9.1994, s. 25, suomenk. erityispainos, alue 13, nide 27, s. 32. (Paloteknisiä ominaisuuksia koskeva ns. euroluokittelupäätös). 2. päätöstä 96/603/EY vastaava komission päätös ulkoisista paloteknisistä määräyksistä (tuoteryhmä 3/6), tai 3. muut kuin päätöksessä luetellut käyttötarkoitukset (tuoteryhmä 6/6). 2. Hyväksytyn tarkastuslaitoksen osallistuminen [7] [7] Tämä menettely vastaa direktiivin 89/106/ETY liitteessä III olevan 2 kohdan ii alakohdan vaihto-ehtoa 2, ja siihen on viitattu ehdotuksessa numerolla 3. Hyväksytyn testauslaboratorion suorittama tuotteen alkutestaus vaaditaan seuraaville tuotteille: 1. Komission päätöksen 94/611/EY A-, B- tai C-luokkaan kuuluvat tuotteet (tuote-ryhmä 2/6). Komissio noudattaa edellä mainitussa päätöksessä käytettyä luokitusta; 2. tuotteet, joiden käyttötarkoituksista on annettu ulkoisia paloteknisiä määräyksiä (tuoteryhmä 3/6). Komissio noudattaa päätöstä 96/603/EY vastaavaa päätöstä ulkoisista paloteknisistä määräyksistä, 3. varmuuslasina toimivat tuotteet (tuoteryhmä 4/6), tai 4. eristyslasina toimivat tuotteet (tuoteryhmä 5/6). 3. Hyväksytyn tarkastuslaitoksen osallistuminen laajennetuin testaus- ja valvontavaltuuksin [8] [8] Tämä menettely vastaa direktiivin 89/106/ETY liitteessä III olevan 2 kohdan i alakohtaa ilman pistokoenäytteiden testausta, ja siihen on viitattu ehdotuksessa numerolla 1. Tietyissä perustelluissa erityistapauksissa on valittu järjestelmä, jossa edellytetään hyväksytyltä tarkastuslaitokselta tuotteen alkutestauksen lisäksi myös tehtaan alkutarkastusta, tehtaan sisäisen laadunvalvonnan alkutarkastusta sekä tehtaan sisäisen laadunvalvonnan jatkuvaa valvontaa, arviointia ja hyväksyntää. Tämä valmistajalle taloudellisesti ja logistisesti raskas menettely koskee tuotteita, jotka on tarkoitettu: 1. käytettäväksi palonkestävänä rakenteena tai palo-osastoinnissa (tuoteryhmä 1/6), tai 2. käytettäväksi luodin- tai räjähdyksenkestävänä lasina (tuoteryhmä 4/6). b. Eristyslasia koskeva vaatimustenmukaisuuden osoittamismenettely Komission ehdotuksessa otetaan huomioon SLIM-ohjelma, ja se perustuu oikeudellisesti EY:n perustamissopimukseen ja direktiiviin 89/106/ETY. Koska komission on valittava turvallisuusseikat huomioon ottaen vähiten työläs menettely, sen on noudatettava suhteellisuusperiaatetta. Menettely ei siis saa olla raskaampi kuin tavoitteiden saavuttamiseksion tarpeen. Valmistajan itsensä antama vakuutus vaatimustenmukaisuudesta on asetettava etusijalle. Tästä periaatteesta voidaan poiketa ainoastaan, kun se on turvallisuussyistä välttämätöntä. Tarkasteltaessa vaatimustenmukaisuuden osoittamismenettelyn suhteellisuutta direktiiviin 89/106/ETY yhteydessä on arvioitava sitä, voidaanko valitulla menettelyllä varmistaa rakennustuotteelle sellaiset ominaisuudet, että rakennuskohde voi täyttää direktiivissä 89/106/ETY tarkoitetut olennaiset vaatimukset. Eristyslasin avulla rakennuskohde voi täyttää olennaiset vaatimukset, jotka liittyvät meluntorjuntaan sekä energiansäästöön ja lämmöneristykseen. Meluntorjunnasta säädetään direktiivin 89/106/ETY liitteessä I olevassa 5 kohdassa seuraavasti: Rakennuskohde on suunniteltava ja rakennettava siten, että melu, jonka alaiseksi rakennuksen sisällä tai lähellä olevat henkilöt joutuvat, pysyy niin alhaisella tasolla, ettei se vaaranna heidän terveyttään ja että nämä henkilöt pystyvät nukkumaan, lepäämään ja työskentelemään tyydyttävissä olosuhteissa. Energiansäästöstä ja lämmöneristyksestä direktiivin 89/106/ETY liitteessä I olevassa kohdassa 6 säädetään seuraavasti: Rakennuskohde ja sen lämmitys-, jäähdytys- ja ilmanvaihtolaitteet on suunniteltava ja rakennettava siten, että energiankulutus sitä käytettäessä on vähäinen ottaen huomioon alueen ilmastolliset olosuhteet ja käyttäjät. Olennaisten vaatimusten täyttyminen varmistetaan useilla toisiinsa liittyvillä tekijöillä, erityisesti rakennuskohteen suunnittelulla, rakennustöiden toteuttamisella ja vaadittavilla huoltotoimenpiteillä sekä rakennustuotteiden ominaisuuksilla, suorituskyvyllä ja käytöllä [9]. Tällaisena tuotteena voi toimia myös eristyslasi. Eristyslasilevyillä voidaan vähentää ilmassa kulkeutuvaa melua [10] ja rakennuskohteiden energiantarvetta. Näistä syistä on yhden-mukaistetun standardin mukaisesti testattava useita ominaisuuksia: kykyä eristää suoraan ilmassa kulkeutuvaa melua sekä lämpö- ja säteilyominaisuuksia [11]. [9] Komission tiedonanto neuvoston direktiiviä 89/106/ETY koskevista tulkinta-asiakirjoista, EYVL C 62, 28.2.1994, s. 140 ja s. 153. [10] Ks. ed. alaviite s. 145. [11] CONSTRUCT 97/221 Rev 1, valtuudet CEN/CENELEC:lle yhdenmukaistettujen standardien vahvistamiseksi tasolasi-, lasiprofiili- ja lasitiilituotteille. Eristyslasin valmistuksessa liitetään yhteen lasilevyjä, joiden väliin sijoitetaan joko ilmaa tai jalokaasua ja/tai jotka ovat erityispinnoitettuja. Merkittäviä tekijöitä monitasolasin valmistuksessa ovat levyjen kerrostaminen ja pinnoittamisessa täydellinen pintakäsittely. Suunnittelu- tai valmistusvirheet heikentävät tuotteen teknisiä ominaisuuksia ja vaikuttavat haitallisesti edellä mainittujen olennaisten vaatimusten täyttymiseen. Eristyslasin merkitystä yhtenä useista keinoista täyttää rakennuskohteiden meluntorjuntaan sekä energiansäästöön ja lämmöneristykseen liittyvät olennaiset vaatimukset on pidettävä huomattavana, joskaan ei ratkaisevana. Tämän vuoksi tuotteen ominaisuuksien vaihtelun vaikutus sen suorituskykyyn olennaisten vaatimusten täyttymisen kannalta on pieni tai keskiluokkaa. Tuotantoprosessissa saattaa kuitenkin syntyä virheitä. Kerrosten yhdistäminen epätiiviisti heikentää kerroslasin haluttuja ominaisuuksia. Epätasaisesti levitetty ja laikuttuva pinnoite ei pysty tehokkaasti vähentämään rakennuskohteen energiantarvetta. Tällaisten riskien eliminoimiseksi komissio ehdottaa, että riippumaton testauslaboratorio testaa prototyypin avulla suunnitteluun ja tuotantoon liittyvät muuttujat. Tämän jälkeen valmistajan on valvottava alkutestauksessa tarkasteltuja ominaisuuksia omassa tuotannon laadunvalvonta-järjestelmässään. Tätä tiukemmat rajoitukset eristyslasin valmistajille vaikuttavat kohtuuttomilta, varsinkin kun testattavat tuoteominaisuudet (suoraan ilmassa kulkeutuvan äänen eristäminen sekä lämpö- ja säteilyominaisuudet) eivät vaikuta turvallisuuteen. Lisäksi voidaan todeta, etteivät jäsenvaltiot pystyneet vakuuttavasti perustelemaan, miksi ehdotus olisi väärin suhteutettu. Yleisesti ottaen on todettava, että enemmistö jäsenvaltioiden edustajista hallintokomiteassa ei aina noudata suhteellisuusperiaatetta. Huolimatta EY:n perustamissopimuksesta ja direktiivin 89/106/ETY 13 artiklan 4 kohdan nimenomaisesta säännöksestä sekä komission pyrkimyksistä luoda valmistajien kannalta mahdollisimman vähän työlästä lainsäädäntöä hallintokomitean jäsenet eivät pystyneet pääsemään puolueettomaan ja hyväksyttävään ratkaisuun. Kyseisessä tapauksessa jäsenvaltiot jopa pyysivät kolmannen osapuolen osallistumista testaukseen laajemmin kuin niiden omassa oikeusjärjestyksessä on määrätty. Euroopan yhteisön oikeutta käytetään siis väärin tiukempien sääntöjen luomiseksi markkinoilla toimijoille. Tällainen toiminta vaikeuttaa jatkuvasti direktiivin 89/106/ETY tavoitteiden saavuttamista, mikä ei ole oikeudellisesti eikä taloudellisesti hyväksyttävää. Pyrkimys ottaa käyttöön tiukempia ja siten kalliimpia menettelyjä tuotteiden hyväksymiseen käyttämällä järjestelmällisesti kolmatta osapuolta ei ole direktiivin mukaista eikä vastaa Euroopan yhteisön toimintaperiaatteita yhteisön sisämarkkinoiden luomiseksi. Tällainen toiminta ei myöskään millään tavalla alenna tuotantokustannuksia ja paranna kilpailukykyä. Ehdotus NEUVOSTON PÄÄTÖKSEKSI rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti tasolasi-, lasiprofiili- ja lasitiilituotteiden osalta (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY [12], sellaisena kuin se on muutettuna direktiivillä 93/68/ETY [13], ja erityisesti sen 13 artiklan 4 kohdan, [12] EYVL L 40, 11.2.1989, s. 12. [13] EYVL L 220, 30.8.1993, s. 1. ottaa huomioon komission ehdotuksen [14], [14] EYVL C sekä katsoo seuraavaa: ) Komission on valittava direktiivin 89/106/ETY 13 artiklan 3 kohdan mukaisesta kahdesta menettelystä rakennusalan tuotteiden vaatimustenmukaisuuden osoittamiseksi "vähiten työläs menettely ottaen huomioon turvallisuusseikat". Tämä tarkoittaa, että on tarpeen päättää, onko tietyn tuotteen tai tuoteryhmän osalta valmistajan vastuulla oleva tehtaan sisäinen laadun-valvontajärjestelmä tarvittava ja riittävä edellytys vaatimustenmukaisuuden osoittamiseksi vai tarvitaanko 13 artiklan 4 kohdassa mainittujen perusteiden täyttymiseen liittyvistä syistä hyväksytyn varmentamiselimen osallistumista. ) Mainitun 13 artiklan 4 kohdassa säädetään, että näin valittu menettely esitetään toimeksiannoissa ja teknisissä eritelmissä. Sen vuoksi on suotavaa määritellä tuotteiden tai tuoteryhmien käsite käytettäväksi toimeksiannoissa ja teknisissä eritelmissä. ) Mainitun 13 artiklan 3 kohdassa esitetyt kaksi menettelyä kuvaillaan yksityiskohtaisesti direktiivin 89/106/ETY liitteessä III. Sen vuoksi on tarpeen määritellä selkeästi menetelmät, joilla näitä kahta menettelyä toteutetaan liitteen III mukaisesti jokaisen tuotteen tai tuoteryhmän osalta, koska liitteessä III annetaan etusija tietyille menetelmille. ) Menettely, jota tarkoitetaan 13 artiklan 3 kohdan a alakohdassa, vastaa liitteessä III olevan 2 kohdan ii alakohdassa säädettyjen menettelyjen vaihtoehtoa 1 ilman jatkuvaa valvontaa ja vaihtoehtoja 2 ja 3, ja menettely, jota tarkoitetaan 13 artiklan 3 kohdan b alakohdassa, vastaa liitteessä III olevan 2 kohdan i alakohdassa säädettyjä menettelyjä ja liitteessä III olevan 2 kohdan ii alakohdassa säädettyjen menettelyjen vaihtoehtoa 1 jatkuvalla valvonnalla. ) Tässä päätöksessä säädetyt toimenpiteet eivät ole pysyvä rakennusalan komitean lausunnon mukaiset. ON TEHNYT TÄMÄN PÄÄTÖKSEN: 1 artikla Liitteessä I mainittujen tuotteiden ja tuoteryhmien vaatimustenmukaisuus on osoitettava menettelyllä, jossa valmistaja on yksin vastuussa tehtaan sisäisestä laadunvalvontajärjestelmästä, jolla varmistetaan, että tuote on asiaa koskevien teknisten eritelmien mukainen. 2 artikla Liitteessä II mainittujen tuotteiden vaatimustenmukaisuus on osoitettava menettelyllä, jossa valmistajan vastuulla olevan tehtaan sisäisen laadunvalvontajärjestelmän lisäksi tuotteita tai niiden sisäistä laadunvalvontaa hyväksytty varmentamiselin valvoo ja arvioi. 3 artikla Liitteen III mukainen vaatimustenmukaisuuden osoittamismenettely esitetään yhden-mukaistettujen standardien toimeksiannoissa. 4 artikla Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja LIITE I Tasaiset ja taivutetut lasilevyt (mukaan lukien peruslasi, käsitelty lasi, erikois- tai varmuuslasi, pinnoitettu, kalvopinnoitettu, emaloitu, pintakäsitelty tai peililasi): Kaikkiin käyttötarkoituksiin lukuun ottamatta: - käyttöä lasikokoonpanoissa, jotka on erityisesti tarkoitettu palonkestäviksi rakenteiksi, - käyttöä luodin- tai räjähdyksenkestävänä lasina. Profiililasi (lankavahvisteinen tai vahvistamaton): Kaikkiin käyttötarkoituksiin lukuun ottamatta: - käyttöä lasikokoonpanoissa, jotka on erityisesti tarkoitettu palonkestäviksi rakenteiksi. Eristyslasilevyt: Kaikkiin käyttötarkoituksiin lukuun ottamatta: - käyttöä lasikokoonpanoissa, jotka on erityisesti tarkoitettu palonkestäviksi rakenteiksi, - käyttöä luodin- tai räjähdyksenkestävänä lasina. Lasitiilet: Käytettäviksi ei-kantavissa sovellutuksissa lukuun ottamatta: - käyttöä luodin- tai räjähdyksenkestävänä rakenteena. Lasitiiliset seinälevyt: Käytettäviksi kaikissa ei-kantavissa sovellutuksissa lukuun ottamatta: - käyttöä palo-osastoissa, - käyttöä luodin- tai räjähdyksenkestävänä rakenteena. LIITE II Tasaiset ja taivutetut lasilevyt (mukaan lukien peruslasi, käsitelty lasi, erikois- tai varmuuslasi, pinnoitettu, kalvopinnoitettu, emaloitu, pintakäsitelty tai peililasi): Käyttö luodin- tai räjähdyksenkestävänä lasina. Käyttö lasikokoonpanoissa, jotka on erityisesti tarkoitettu palonkestäviksi rakenteiksi. Profiililasi (lankavahvisteinen tai vahvistamaton): Käyttö lasikokoonpanoissa, jotka on erityisesti tarkoitettu palonkestäviksi rakenteiksi. Eristyslasilevyt: Käyttö luodin- tai räjähdyksenkestävänä lasina. Käyttö lasikokoonpanoissa, jotka on erityisesti tarkoitettu palonkestäviksi rakenteiksi. Lasitiilet: Käyttö luodin- tai räjähdyksenkestävänä rakenteena. Lasitiiliset seinälevyt: Käyttö palo-osastoissa. Käyttö luodin- tai räjähdyksenkestävänä rakenteena. LIITE III Huomautus: Niiden tuotteiden osalta, joita käytetään useampaan kuin yhteen jäljempänä mainituissa tuoteryhmissä eriteltyyn käyttötarkoitukseen, hyväksytylle elimelle kyseisten vaatimustenmukaisuuden osoittamismenettelyjen mukaisesti kuuluvat tehtävät kumuloituvat. Tuoteryhmä: tasolasi-, lasiprofiili- ja lasitiilituotteet (1/6) Vaatimustenmukaisuuden osoittamismenettelyt Alla lueteltujen tuotteiden ja käyttötarkoituksen (käyttötarkoitusten) osalta Euroopan standardointikomitean Euroopan sähkötekniikan standardointikomitean (CEN/CENELEC) edellytetään määrittelevän asianomaisiin yhdenmukaistettuihin standardeihin seuraava(t) vaatimustenmukaisuuden osoittamismenettely(t): >TAULUKON PAIKKA> Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa. Tuoteryhmä: tasolasi-, lasiprofiili- ja lasitiilituotteet (2/6) Vaatimustenmukaisuuden osoittamismenettelyt Alla lueteltujen tuotteiden ja käyttötarkoituksen (käyttötarkoitusten) osalta Euroopan standardointikomitean Euroopan sähkötekniikan standardointikomitean (CEN/CENELEC) edellytetään määrittelevän asianomaisiin yhdenmukaistettuihin standardeihin seuraava(t) vaatimustenmukaisuuden osoittamismenettely(t): >TAULUKON PAIKKA> * A-luokan materiaalit, joiden paloteknistä käyttäytymistä ei päätöksen 96/603 nojalla tarvitse testata. Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa. Tuoteryhmä: tasolasi-, lasiprofiili- ja lasitiilituotteet (3/6) Vaatimustenmukaisuuden osoittamismenettelyt Alla lueteltujen tuotteiden ja käyttötarkoituksen (käyttötarkoitusten) osalta Euroopan standardointikomitean Euroopan sähkötekniikan standardointikomitean (CEN/CENELEC) edellytetään määrittelevän asianomaisiin yhdenmukaistettuihin standardeihin seuraava(t) vaatimustenmukaisuuden osoittamismenettely(t): >TAULUKON PAIKKA> * vahvistetaan paloturvallisuussäännöksiä käsittelevän ryhmän kanssa käytävissä neuvotteluissa. Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa. Tuoteryhmä: tasolasi-, lasiprofiili- ja lasitiilituotteet (4/6) Vaatimustenmukaisuuden osoittamismenettelyt Alla lueteltujen tuotteiden ja käyttötarkoituksen (käyttötarkoitusten) osalta Euroopan standardointikomitean Euroopan sähkötekniikan standardointikomitean (CEN/CENELEC) edellytetään määrittelevän asianomaisiin yhdenmukaistettuihin standardeihin seuraava(t) vaatimustenmukaisuuden osoittamismenettely(t): >TAULUKON PAIKKA> Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa. Tuoteryhmä: tasolasi-, lasiprofiili- ja lasitiilituotteet (5/6) Vaatimustenmukaisuuden osoittamismenettelyt Alla lueteltujen tuotteiden ja käyttötarkoituksen (käyttötarkoitusten) osalta Euroopan standardointikomitean Euroopan sähkötekniikan standardointikomitean (CEN/CENELEC) edellytetään määrittelevän asianomaisiin yhdenmukaistettuihin standardeihin seuraava(t) vaatimustenmukaisuuden osoittamismenettely(t): >TAULUKON PAIKKA> Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa. Tuoteryhmä: tasolasi-, lasiprofiili- ja lasitiilituotteet (6/6) Vaatimustenmukaisuuden osoittamismenettelyt Alla lueteltujen tuotteiden ja käyttötarkoituksen (käyttötarkoitusten) osalta Euroopan standardointikomitean Euroopan sähkötekniikan standardointikomitean (CEN/CENELEC) edellytetään määrittelevän asianomaisiin yhdenmukaistettuihin standardeihin seuraava(t) vaatimustenmukaisuuden osoittamismenettely(t): >TAULUKON PAIKKA> Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa.